gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl es en gl gl gl gl gl gl gl gl gl lt ca en es el gl en gl pt gl gl gl gl gl pt es gl gl gl gl fr en gl ceb en gl ca gl gl gl gl gl en pt ca gl gl
Feijóo anuncia a súa candidatura a presidir o PP porque se sente "preparado" - G24
O presidente do PPdeG di que non vai "insultar a Sánchez", que vai gañarlle
Visiblemente emocionado, asegurou que non deixará de defender os intereses de Galicia, que tamén son, engadiu, os de España
Feijóo, tras anunciar que se presenta para liderar o PP (EFE/Lavandeira jr)
Nun acto multitudinario no Multiusos do Sar, en Santiago de Compostela, e ante a Xunta Directiva do PPdeG, o presidente do PPdeG e da Xunta Alberto Núñez Feijóo oficializou esta tarde a súa candidatura para liderar o PP porque se sente "preparado" e porque considera que pode, "xunto a un partido unido", lograr o obxectivo que ten, que é o de conseguir gobernar en España. Feijóo engadiu que "non vén a insultar a Sánchez, vén a gañarlle a Sánchez".
Feijóo marcou a súa folla de ruta se se converte en presidente do PP tras o congreso extraordinario de abril para conseguir un partido "unido" que sexa "sólido, solvente e claro". Un PP que "diga non cando haxa que dicir non e que diga si cando toque dicir si, con toda firmeza e honestidade".
Advertiu, tamén, que é posible gañarlle ao goberno bipartito, se o congreso do PP "non vai de vencernos uns aos outros" e instou a implicárense todos para volver gañar a confianza "dos dez millóns de votos" que tivo o PP.
Feijóo tamén aproveitou a súa intervención para explicar por que en 2018 non deu ese paso adiante e agora si. Dixo: "En 2018 fallar a Galicia sería fallarme a min mesmo, pero hoxe sinto que fallar ao PP sería fallar a Galicia e ao resto de España". Aínda así, o presidente do PPdeG recoñeceu que tivo dúbidas. Dixo que ademais da súa situación persoal, hai unha política en España de "revanchismo e de trincheira" en que non cre porque, defendeu "a única confrontación debe ser a das ideas e propostas".
Feijóo, visiblemente emocionado, e aclamado polos presentes, asegurou que non deixará "desde o primeiro partido de España de defender os intereses de Galicia, que tamén son os de España". E rematou comprometéndose a ser, "ocorra o que ocorra en Sevilla", "o mesmo servidor público". Rematou a súa intervención cun "grazas" repetido.
Sánchez defende a reforma impositiva fronte a un PP que fala de "caos fiscal"
Rueda, sobre o veto ao arrastre: "Quedan cada vez menos días para reaccionar"
Andalucía e Madrid estudan recorrer a reforma fiscal do Goberno ante o Tribunal Constitucional
Pontón pide incrementar o mínimo exento do IRPF e subir o imposto de patrimonio
Contido con Xeográficas Galicia .
O Legado de Max organiza unha xornada de adopción de animais en Carballo
Pilar Alegría: "Dar regalos fiscais ao 0,2 % das persoas máis ricas non é baixar impostos"
Unidade institucional a oito días da entrada en vigor do veto á pesca de fondo
O San Froilán respírase nas rúas de Lugo tres días antes do inicio da festa
Síguenos en redes sociais
Aviso legal e Política de Privacidade